റൂമി ദർവാസ

ഇന്ത്യയിലെ ഉത്തർപ്രദേശിലെ ലഖ്‌നൗവിൽ സ്ഥിതിചെയ്യുന്ന നിർമ്മിതിയാണ് റൂമി ദർവാസ ( ഹിന്ദി : रूमी दरवाज़ा, ഉർദു : رومی دروازه, ചിലപ്പോൾ ടർക്കിഷ് ഗേറ്റ് എന്നും അറിയപ്പെടുന്നു). 1784ൽ  നവാബ് ആസാഫ്-ഉദ്-ദൗളയാണ് ഇത് നിർമ്മിച്ചത്.  അവധ് വാസ്തുവിദ്യയുടെ ഒരു ഉദാഹരണമാണ് ഇത്.  അറുപത് അടി ഉയരമുള്ള റൂമി ദർവാസ,  ഇസ്താംബൂളിലെ സബ്‌ലൈം പോർട്ടെന്റെ (ബാബ്-ഐ ഹുമയൂൺ) മാതൃകയിലാണ് നിർമ്മിച്ചത്. 

ലഖ്‌നൗവിലെ ബാര ഇമാംബരയോട് ചേർന്നു സ്ഥിതിചെയ്യുന്ന ഈ ഗേറ്റ് ലഖ്‌നൗ നഗരത്തിൻ്റെ ഒരു ഐക്കണായി ആയി മാറിയിരിക്കുന്നു. പഴയ ലഖ്‌നൗവിലേക്കുള്ള പ്രവേശന കവാടമാണ് ഇത്. നഗരം വളരുകയും വികസിക്കുകയും ചെയ്തപ്പോൾ, പിന്നീട് ഇത് ഒരു കൊട്ടാരത്തിലേക്കുള്ള പ്രവേശന കവാടമായി മാറി. ഇത് പിന്നീട് ഇന്ത്യൻ കലാപത്തെത്തുടർന്ന് ബ്രിട്ടീഷുകാർ തകർത്തു.

 പദോൽപ്പത്തി 
കോൺസ്റ്റാന്റിനോപ്പിളിലെ ചരിത്രപരമായ ഒരു കവാടത്തിൻ്റെ മാതൃകയിലാണ് ഈ കവാടം നിർമ്മിച്ചതെന്ന് വിശ്വസിക്കപ്പെടുന്നു. റൂമി എന്നത് Rûm എന്ന പദത്തിനെ സൂചിപ്പിക്കുന്നു. അനറ്റോലിയയുമായി ബന്ധപ്പെട്ട പ്രദേശത്തെ സൂചിപ്പിക്കാൻ  ഇസ്ലാമിക ലോകം ഉപയോഗിക്കുന്ന ചരിത്രനാമമാണിത്. അല്ലെങ്കിൽ മുൻ കിഴക്കൻ റോമൻ സാമ്രാജ്യത്തിൻ്റെ ആധിപത്യം. അതിനാൽ, ഹിന്ദുസ്ഥാനിയിലെ "റൂമി ദർവാസ" എന്നത് ഇംഗ്ലീഷിൽ "ടർക്കിഷ് ഗേറ്റ്" എന്ന് അക്ഷരാർത്ഥത്തിൽ വിവർത്തനം ചെയ്യുന്നു. Singh, Shalini (1989). A Study in Cultural Expressions of the Nawabs of Avadh, Tourism Recreation Research, pp. 75-79. https://www.tandfonline.com/doi/abs/10.1080/02508281.1989.11014557

 രൂപകല്പന 
റൂമി ദർവാസയുടെ വാസ്തുവിദ്യാ ശൈലിയും നിർമ്മാണത്തിനായി ഉപയോഗിച്ച വസ്തുക്കളും മുഗൾ വാസ്തുവിദ്യയിൽ നിന്ന് വ്യത്യസ്തമാണ്. ഇതിന്റെ രൂപകല്പനയിൽ ഒരു വലിയ കമാനം അടങ്ങിയിരിക്കുന്നു. അതിന് മുകളിൽ അർദ്ധ-അഷ്ടഭുജാകൃതിയിലുള്ള പ്ലാനിൽ ഒരു അർദ്ധ ഗോളാകൃതിയിലുള്ള താഴികക്കുടം ഉണ്ട്. കനം കുറഞ്ഞ കളിമൺ ഇഷ്ടികയും ചുണ്ണാമ്പ് ചതച്ച ഇഷ്ടികയും ഉപയോഗിച്ചാണ് ഗേറ്റ് നിർമ്മിച്ചിരിക്കുന്നത് ( ലഖോരി, സുർഖി, എന്നിവ 18-ാം നൂറ്റാണ്ടിൽ നവാബുകളുടെ ഭരണകാലത്ത് പ്രചാരത്തിലുണ്ടായിരുന്നു). ഗേറ്റിൽ പൂക്കളുടെ സങ്കീർണ്ണമായ കൊത്തുപണികളുണ്ട്.   

 സ്ഥലം 
ബാര ഇമാംബരയ്ക്കും ഛോട്ടാ ഇമാംബരയ്ക്കും ഇടയിലാണ് റൂമി ദർവാസ സ്ഥിതി ചെയ്യുന്നത്.   തെരുവുകൾ പണ്ട് ഉണ്ടായിരുന്ന കട്ടകൾ ഉപയോഗിച്ച് പുനർനിർമ്മിച്ചിരിക്കുന്നു. ഈ സ്ഥലം ഇപ്പോൾ നഗരത്തിലെ ഏറ്റവും പ്രശസ്തമായ സ്ഥലങ്ങളിൽ ഒന്നായി മാറിയിരിക്കുന്നു.

 ചിത്രശാല 

വീഡിയോ

 ഇതും കാണുക 

 അവധ്
 ലഖ്‌നൗവിന്റെ വാസ്തുവിദ്യ
 ഇന്ത്യയിലെ ഗേറ്റുകളുടെ പട്ടിക
 ബാര ഇമാംബര
 ഛത്തർ മൻസിൽ
 ഇമാംബര ഷാ നജാഫ്
 ഛോട്ടാ ഇമാംബര
 ഇമാംബര ഗുഫ്രാൻ മഅബ്
 ലഖ്‌നൗവിലെ ആസാദാരി
 ലഖ്‌നൗവിലെ ഇമാംബരകൾ

 അവലംബങ്ങൾ 

 പുറത്തേക്കുള്ള കണ്ണികൾ 

 ഔദ്യോഗിക ഇന്ത്യ ട്രാവൽ & ടൂർസ് വിവര വെബ്സൈറ്റ് 

വർഗ്ഗം:Coordinates on Wikidata